O Cantar de Roldán (La Chanson de Roland, en francés) ye un poema epico de quantos cientos de versos, escrito a fins d'o sieglo XI en francés antigo, atribuito a un monche normando, Turoldo, que o suyo nombre amaneixe en o zaguer y enigmatico verso: «Ci falt a geste que Turoldus declinet». Manimenos, no queda claro o significau d'o verbo «declinar» en iste verso: puede querer dicir 'composar' u talment 'transcribir', 'copiar'. Ye talment o cantar de chesta mas antigo escrito en luenga romance en Europa. O texto d'o clamau Manuscrito d'Oxford escrito en anglo-normando (d'arredol de 1170) tiene 4.002 versos decasilabos, distribuitos en 291 estrofas de desigual longaria ditas laisses en francés.